13 éves kislány találmánya forradalmasíthatja a sebgyógyulást
Anushka Naiknaware, egy nyolcadikos oregoni kislány olyan speciális ragtapaszt fejlesztett ki, ami jelentős javulást hozhat a sebgyógyulásban.
A kislány által kikísérletezett ragtapasz trükkje az, hogy úgy nedvesíti be a sérüléseket, hogy azok jóval gyorsabban gyógyuljanak.

„Sokan nem nedvesítik be a sebeket, holott ez játssza a legnagyobb szerepet a seb gyógyulásában” – nyilatkozta Anushka az Upwortynek. A ragtapasz abban is jó, hogy segítségével a sebek állapotát anélkül is fel lehet mérni, hogy leszednénk róla a tapaszt.

A lap szerint a találmány leginkább az idős, cukorbeteg embereken segíthet, de további komoly lehetőségek rejlenek benne.

Az általános iskolás kislány kiemelkedő teljesítménye persze nem maradt jutalom nélkül: a Google máris felkarolta, és egy 15 ezer dollárral járó díjjal jutalmazta, sőt, a Lego is a mentoráltjává fogadta, és abban is segítenek neki, hogy a találmányt minél szélesebb körben hasznosíthassák a gyakorlatban.

  Big congratulations to all Google Science Fair finalists and particularly Anushka Naiknaware,13, for winning the LEGO Education Builder Award! Check out her winning via link in bio #GoogleScienceFair #stem #science #everythingisbetterwithscience

  LEGO Education (@legoeducation) által közzétett fénykép, 2016. Szept 27., 18:09 PDT
találmány gyerek ragtapasz kislány orvosi eszközök